CELEX: 62021CN0266
Language: ro
Date: 2021-04-26 00:00:00
Title: Cauza C-266/21: Cerere de decizie preliminară introdusă de Sofiyski gradski sad (Bulgaria) la 26 aprilie 2021 – Procedură penală împotriva lui HV

5.7.2021   
            
            
               RO
            
            
               Jurnalul Oficial al Uniunii Europene
            
            
               C 263/11
            
         
      Cerere de decizie preliminară introdusă de Sofiyski gradski sad (Bulgaria) la 26 aprilie 2021 – Procedură penală împotriva lui HV
      (Cauza C-266/21)
      (2021/C 263/15)
      Limba de procedură: bulgara
      
         Instanța de trimitere
      
      Sofiyska gradska prokuratura
      
         Partea din procedura principală
      
      HV
      
         Întrebările preliminare
      
      
                  1)
               
               
                  Deciziile judiciare pronunțate în cadrul unor proceduri penale prin care, ca urmare a unor infracțiuni privind încălcarea normelor de circulație rutieră și a vătămării corporale de o gravitate moderată cauzate din neglijență, s-a dispus împotriva autorului sancțiunea administrativă a suspendării, pe o durată determinată, a dreptului de a conduce un autovehicul, intră în domeniul de aplicare al articolului 2 punctul 4 și al articolului 4 alineatul (1) litera (d) din Decizia-cadru 2008/947/JAI a Consiliului din 27 noiembrie 2008 privind aplicarea principiului recunoașterii reciproce a hotărârilor judecătorești și a deciziilor de probațiune în vederea monitorizării măsurilor de probațiune și a sancțiunilor alternative?
               
            
                  2)
               
               
                  Dispozițiile articolului 11 alineatul (2) și alineatul (4) primul, al doilea și al treilea paragraf din Directiva 2006/126/CE a Parlamentului European și a Consiliului din 20 noiembrie 2006 privind permisele de conducere constituie, pentru statul membru în care își are reședința obișnuită titularul unui permis de conducere emis de acest stat, un temei pentru a respinge recunoașterea și executarea unei sancțiuni administrative sub forma retragerii temporare a dreptului de a conduce un autovehicul, care a fost aplicată într-un alt stat membru pentru infracțiunea de încălcare a normelor de circulație rutieră și de vătămare corporală de o gravitate moderată cauzată din neglijență unei alte persoane, infracțiune săvârșită la un moment la care autorul infracțiunii deținea un permis de conducere emis de statul său de reședință în urma unei schimbări a permisului de conducere emis inițial de statul în care a fost pronunțată sentința?